
REPUBLIKA HRVATSKA 
TRGOVAČKI SUD U ZAGREBU
STALNA SLUŽBA 
Karlovac, Ljudevita Šestića 4 


REPUBLIKA HRVATSKA
R J E Š E N J E 

Trgovački sud u Zagrebu, Stalna služba, po Vesni Fundurulić Perišin, kao stečajnom sucu, u skraćenom stečajnom postupku nad dužnikom ICEK d.o.o., Kutina, Stjepana Radića 17, OIB: 99662266063,  25. travnja 2016. 


r i j e š i o    j e

Obustavlja se postupak za provedbu skraćenog stečajog postupka nad dužnikom ICEK d.o.o., Kutina, Stjepana Radića 17, OIB: 99662266063.


Obrazloženje


	Podneskom od 4. siječnja 2016. FINA, RC Zagreb, Podružnica Zagreb, podnijela je ovom sudu zahtjev za provedbu skraćenog stečajnog postupka nad dužnikom ICEK d.o.o., Kutina, Stjepana Radića 17, OIB: 99662266063, temeljem odredbe čl. 441. st. 1. Stečajnog zakona ("Narodne novine" broj 71/15 – dalje SZ)

	Sukladno odredbi čl. 430. SZ-a sud je objavio oglas na e-oglasnoj ploči dana 14. siječnja 2016., te pozvao zaključkom od 14. siječnja 2016. osobe ovlaštene za zastupanje dužnika na dostavu javnobilježničkog popisa imovine i obveza.

	Podneskom od 18. ožujka 2016. dužnik je dostavio potvrdu FINA-e o blokadi računa i novčanih sredstava ovršenika od 17. ožujka 2016. iz koje je vidljivo da dužnik nema neizvršenih osnova za plaćanje, odnosno nepodmirene obveze na dan izdavanja potvrde iznose 0,00 kn.

	Sukladno odredbi čl. 128. st. 9. SZ-a ako dužnik do završetka prethodnog postupka postane sposoban za plaćanje, sud će postupak obustaviti. 










	Kako je uvidom u potvrdu FINA-e o blokadi računa i novčanih sredstava ovršenika od 18. ožujka 2016. nedvojbeno utvrđeno da je dužnik nakon podnošenja zahtjeva za provedbu skraćenog stečajnog postupka postao sposoban za plaćanje, to je temeljem odredbe čl. 128. st. 9. SZ-a, odlučeno kao u izreci. 
		 	
U Karlovcu 25. travnja 2016. 


SUDAC:
Vesna Fundurulić Perišin, v.r.

Za točnost otpravka-
Ovlašteni službenik:
Žana Livaja



POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

